নামখানায় সমবায় সমিতির ভোটে বড় ব্যবধানে জিতল তৃণমূল

ওয়েব ডেস্ক : নামখানায় (Namkhana) সমবায় সমিতির নির্বাচনে (Election) মুখ থুবড়ে পড়ল বিরোধী শিবির। ৩৩ টি আসনের মধ্যে ২৯ টিতেই জয়লাভ করল তৃণমূল সমর্থিত প্রার্থীরা। ফলাফল ঘোষণার পর বিজয় উল্লাসে মেতে ওঠে তৃণমূলের (TMC) কর্মী সমর্থকেরা।

১৯৫৭ সালে নামখানা (Namkhana) সমবায় সমিতি গঠন হওয়ার পর থেকে এই প্রথমবার ডেলিগেটস নির্বাচনের ভোট হল। রবিবার নামখানা কৃষি সমবায় উন্নয়ন সমিতির এই নির্বাচন হয়। সর্বমোট ৩৩ টি আসন নিয়ে হয় এই নির্বাচন। ৩৩ টি আসনের মধ্যেই ২৯ টিতেই জয়লাভ করে তৃণমূল। বাকি চারটি আসনে জয়লাভ করে বিজেপি।

আরও খবর : ৪৫০ বছর ধরে “অষ্টাদশভূজা” রূপে মা পূজিত হন এই পরিবারে!

তৃণমূল সমর্থিত ২৯ জন প্রার্থীর মধ্যেই রয়েছেন নামখানা ব্লক তৃণমূল কংগ্রেসের (TMC) সভাপতি ধীরেন কুমার দাস। ৩৩ আসনের এই নির্বাচনে সর্বোচ্চ ভোট পেয়েছেন ব্লক সভাপতি ধীরেন কুমার দাস। তার প্রাপ্ত ভোট ২৮০। রবিবার নির্বাচনের পর রাতেই ফলাফল ঘোষণা করা হয়। ফলাফল ঘোষণার পর জয়ী প্রার্থীদের হাতে তুলে দেওয়া হয় সার্টিফিকেট।

অন্যদিকে এই সমবায় নির্বাচনের তৃণমূলের (TMC) জয়কে সামনে রেখে নামখানা ব্লকের বিভিন্ন প্রান্তের তৃণমূল কর্মী সমর্থকরা মেতে উঠে আনন্দ উল্লাসে। চলে আবির খেলা। দক্ষিণ ২৪ পরগনা জেলায় একের পর এক সমবায় নির্বাচনে তৃণমূলের এই জয় ২৬শে নির্বাচনের আগে দলকে বাড়তি অক্সিজেন যোগাচ্ছে বলে মনে করছে তৃণমূল কংগ্রেস।