ভারতীয় জলসীমায় প্রবেশ! আটক ১৩ বাংলাদেশি মৎস্যজীবী

নামখানা: ফের ভারতীয় জলসীমায় অনধিকার প্রবেশের অভিযোগে ১৩ জন বাংলাদেশি মৎস্যজীবী (Bangladeshi Fisherman) গ্রেফতার করল পুলিশ। আন্তর্জাতিক জলসীমা লঙ্ঘন করায় বুধবার বঙ্গোপসাগর থেকে ভারতীয় উপকূলরক্ষী বাহিনী বাংলাদেশের একটি ট্রলার সহ তাদের আটক করে। ট্রলারটির নাম ‘মায়ের দয়া’ বলে জানা গিয়েছে।

সূত্রের খবর, ট্রলারটি বাংলাদেশের জলসীমা অতিক্রম করে ভারতীয় জলসীমায় ঢুকে পড়েছিল। সেই সময় এই ঘটনা নজরে আসে উপকূলরক্ষী বাহিনীর। সঙ্গে সঙ্গেই ট্রলারটি সহ ১৩ জন বাংলাদেশি মৎস্যজীবীকে আটক করে সুন্দরবনের ফ্রেজারগঞ্জ (Sundarban Frejargunj) মৎস্য বন্দরে নিয়ে আসা হয়।

আরও পড়ুন: পুজোয় যত খুশি যাতায়াত করুন! বিশেষ কার্ড দেবে কলকাতা মেট্রো

পরবর্তীতে কোস্ট গার্ডের তরফে আটক ১৩ জন বাংলাদেশি মৎস্যজীবীদের ফ্রেজারগঞ্জ উপকূল থানার পুলিশের হাতে তুলে দেওয়া হয়েছে। বর্তমানে তাঁদের জিজ্ঞাসাবাদ করছে পুলিশ। তারা আদতে মৎস্যজীবী নাকি অন্য কোনও উদ্দেশ্য নিয়ে বেআইনিভাবে ভারতীয় জলসীমায় প্রবেশ করেছিল তা খতিয়ে দেখছে পুলিশ।

প্রসঙ্গত, এই ঘটনা নতুন নয়। এর আগেও গত জুলাইয়ে আন্তর্জাতিক জলসীমা লঙ্ঘন করার অভিযোগে সুন্দরবন সংলগ্ন বঙ্গোপসাগরে মাছ ধরতে গিয়ে বাংলাদেশে আটক হন ৩৪ জন ভারতীয় মৎস্যজীবী। বাজেয়াপ্ত করা হয়েছিল দু’টি ট্রলার।

দেখুন অন্য খবর